Fără paradă de 1 Decembrie și petreceri private de Revelion. Ludovic Orban anunță că starea de alertă va fi prelungită.
Ludovic Orban a transmis că un mesaj clar turiștilor care doresc să meargă în stațiuni de Revelion. Premierul României: "Pot să se ducă la hotel, dar nu se vor putea organiza petreceri private". Orban mai spune că nici parada de 1 Decembrie nu se va mai ține în acest an.
Ludovic Orban, premierul României, a ținut să transmită un mesaj clar cu privire la planurile turiștilor pentru petrecerile private de Revelion. Aceste evenimente sunt catalogate drept un risc "uriaș" de transmitere a viruslui SARS-CoV-2. Mai mult, Orban a mai precizat că românii care vin în ţară de Crăciun vor intra în carantină dacă se întorc din ţări cu un indice de infectare mai mare decât cel înregistrat de România."Din punctul meu de vedere, petrecerea de Revelion este considerată o petrecere privată, cum sunt nunţile, botezurile şi alte tipuri de petreceri private. Pot să se ducă la hotel, dar nu se vor putea organiza petreceri private. Să nu mai participe, putem să mai amânăm un pic dorinţa de a ne distra sau putem să ne distrăm într-un mod care să nu ne pună în pericol sănătatea. Rugămintea mea pentru cei care participă la astfel de petreceri este să amâne astfel de petreceri, pentru că nu se întâmplă nimic", a declarat primul ministru duminică."Avem reglementări foarte clare: unde indicele de răspândire a virusului este mai mare decât în România, pentru oricine din ţara respectivă se impune carantina de 14 zile, într-un spaţiu instituţionalizat sau într-un alt spaţiu deţinut de persoana care vine", a completat Orban.Ziua Națională a României, marcată de reguli strictePremierul României a mai trasmis că Executivul va prelungi starea de alertă printr-o Hotărâre de Guvern care va fi adoptată la jumătatea lunii noiembrie. Acesta a sublianiat că nu va mai exista în acest an celebra paradă de 1 Decembrie."De 1 Decembrie vom adapta orice formă de sărbătorire a Zilei Naţionale la regulile de protecţie sanitară care sunt stabilite prin actele normative în vigoare. Normal că vom sărbători Ziua Naţională, e Ziua Naţională, dar vor fi respectate toate regulile de protecţie sanitară. Cu siguranţă nu va mai fi acea paradă, nemaifiind parada nu va mai exista motiv ca oamenii să vină să asiste la paradă, va fi o sărbătorire în nişte condiţii mult mai stricte, care să ţină cont de numărul maxim de persoane în spaţiu deschis care pot să participe la un eveniment, 50 de persoane, sunt reguli care le vom respecta cu stricteţe", a spus Orban.